**C O M U N I C A T**

Direcția Regim Permise de Conducere și Înmatriculare a Vehiculelor informează că, începând cu data de **01.10.2020, plățile** aferente **operațiunilor de înmatriculare și permise** vor putea fi achitate, astfel:

**1. Tarifele** reprezentând contravaloarea:

* **certificatelor** de înmatriculare,
* **autorizațiilor** de circulație provizorie,
* **permiselor** de conducere ,

se vor încasa exclusiv în **CONT BCR : RO94RNCB0082000367331018,** beneficiar: Regia Autonomă - Administrația Patrimoniului Protocolului de Stat, utilizând mijloacele de plată:

* ***virament****,*
* ***mijloace de plată online****,*
* *Sistemul național electronic de plată online (****S.N.E.P) – ghișeul.ro***
* ***POS-uri*** *instalate de către RA-APPS la sediile serviciilor publice emitente -* ***în curs de operaționalizare.***

***ATENȚIE: Contravaloarea documentelor sus-menționate nu se mai poate achita la ghișeu !***

**2. Tarifele** aferente confecționării plăcilor cu numere de înmatriculare permanentă, de probă, temporare și provizorii, atribuirii unui număr de înmatriculare preferential sau păstrării combinației numărului de înmatriculare se vor achita în conturile trezoreriei, conform Anexei *(****lista conturi Trezorerie***) prin :

* ***virament***;
* ***mandat poștal,***
* ***numerar*** la ghișeele serviciilor publice comunitare regim permise de conducere și înmatriculare a vehiculelor din cadrul instituțiilor prefectului sau la casieriile unităților Trezoreriei Statului , în condițiile legii.

Documentele de plată emise anterior își păstrează valabilitatea.

**CONDUCEREA D.R.P.C.I.V.**